पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार की अति महत्वाकांक्षी मुख्यमंत्री चिंरजीवी स्वास्थ्य बीमा योजना की प्रगति अति न्यून होने के कारण एसडीएम श्योराम ने बीडीओ के माध्यम से 14 ग्राम पंचायतों के ग्राम विकास अधिकारियों को कारण बताओ नोटिस दिए हैं।एसडीएम श्योराम ने नोटिस में लिखा है कि मुख्यमंत्री चिंरजीवी स्वास्थ्य बीमा योजना की प्रगति की समीक्षा करने पर इनकी ग्राम पंचायत में प्रगति रिपोर्ट अति न्यून है, जबकि सरकार ने कोरोना प्रस्थितियों के मद्देनजर योजना में अधिक से अधिक लोगों को जुड़वाएं जाने का आह्वान किया एवं सभी पात्र लोगों को जुड़वाए जाने के लिए निर्देशित किया था।
इसके बावजूद इस और कोई ध्यान नहीं दिया जा रहा है। इससे राजकार्य के प्रति घोर लापरवाही एवं कर्तव्य विमुखता का घोतक मानते हुए आपके विरुद्ध अनुशासनात्मक कार्रवाई अमल में लाई जाए।इस पर दो दिन में अपना जबाव मांगा है और 31 मई से निशुल्क पंजीयन वाले समस्त लाभान्तियों को योजना में जोड़ने काे कहा है। एसडीएम ने बताया कि सूचना प्रौद्योगिकी एवं संचार विभाग के ब्लाॅक प्रोग्रामर को भी स्वास्थ्य बीमा योजना पंजीयन के लिए ग्राम पंचायतों के कियोस्कधारकों की जांच करने एवं गायब मिलने पर ई-मित्र धारक का लाइसेंस निरस्त करने के निर्देश दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn